PSL กู้เงิน “Crédit Agricole CIB” 38.35 ล้านเหรียญสหรัฐ ใช้รีไฟแนนซ์
PSL กู้เงินระยะยาวจาก “Crédit Agricole Corporate and Investment Bank” วงเงิน 38.35 ล้านเหรียญสหรัฐ ใช้รีไฟแนนซ์
PSL กู้เงินระยะยาวจาก “Crédit Agricole Corporate and Investment Bank” วงเงิน 38.35 ล้านเหรียญสหรัฐ ใช้รีไฟแนนซ์
21 มิ.ย. 2564

บริษัท พรีเชียส ชิพปิ้ง จำกัด (มหาชน) หรือ PSL ระบุว่า วันที่ 21 มิ.ย.2564 บริษัทย่อยบางบริษัทในประเทศสิงคโปร์ของบริษัทฯ คือ บริษัท พรีเชียส กลอรีส์ พีทีอี ลิมิเตด,บริษัท พรีเชียส วิสดอม พีทีอี ลิมิเตด, บริษัท พรีเชียส บริดจส์ พีทีอี ลิมิเตด, บริษัท พรีเชียส สปาร์คส์ พีทีอี ลิมิเตด, บริษัท พรีเชียส ฟราแกรนซ์ พีทีอี ลิมิเตด และ บริษัท พรีเชียส ฟอเรสท์พีทีอีลิมิเตด (รวมเรียกว่า บริษัทย่อย ในฐานะผู้กู้และบริษัทฯ และบริษัท พรีเชียส ชิพปิ้ง (สิงคโปร์) พีทีอี ลิมิเตด (PSSP) บริษัทย่อยในประเทศสิงคโปร์ของบริษัทฯ ซึ่งเป็นผู้ถือหุ้นของบริษัทย่อยดังกล่าวในฐานะผู้ค้ำประกันร่วมได้ลงนามในสัญญาเงินกู้ระยะยาวแบบมีหลักประกันจำนวน 38,350,000 เหรียญสหรัฐ กับ Crédit Agricole Corporate and Investment Bank
โดยมีวัตถุประสงค์เพื่อชำระคืนเงินกู้ภายในกลุ่มบริษัทให้แก่ PSSP ซึ่งบริษัทย่อยเป็นลูกหนี้ โดยเงินกู้ดังกล่าวเกี่ยวข้องกับเรือ 6 ลำ ซึ่งบริษัทย่อยเป็นเจ้าของกล่าวคือเรือวิภา นารี, เรือวิยะดา นารี, เรือดารณี นารี, เรือบารนี นารี, เรือเบญจมาศ นารี และเรืออนัญญา นารี ตามลำดับ